Letisko Alicante-Elche

Letisko Alicante-Elche ( ; kód IATA: ALC, kód ICAO: LEAL) je medzinárodné letisko v Španielsku ktoré leží medzi mestami Alicante (asi 8 km severovýchodne od letiska) a Elche (asi 10 km západne od letiska). Okrem toho slúži nielen pre Benidorm (jedno z najväčších letovísk v Španielsku), ale aj pre celý Valencijský a Murcijský región. Podľa počtu cestujúcich v roku 2019 ide o piate najrušnejšie letisko v Španielsku a patrí medzi 50 najväčších letísk v Európe. Je leteckou základňou pre spoločnosti Air Nostrum, Evelop Airlines, Norwegian Air Shuttle, Ryanair a Vueling (2017).

Bolo otvorené v roku 1967, kedy nahradilo staré letisko La Rabassa z roku 1936. Od roku 2011 tu stojí nový terminál, kam sa presunula všetka prevádzka. Až 80 % všetkých prepravených cestujúcich pochádza z medzinárodných liniek. Najväčší počet cestujúcich prilieta zo Spojeného kráľovstva, Holandska, Nemecka, Nórska, Belgicka a Švédska. Populárne domáce destinácie sú Barcelona, Madrid a Palma de Mallorca.

V roku 2020 (na počesť významného španielskeho básnika a dramatika Miguela Hernándeza, ktorý sa narodil práve v neďalekom meste Alicante, pri príležitosti 110. výročia jeho narodenia) bolo rozhodnuté o novom oficiálnom názve letiska, ktorý sa používa od roku 2021 a v španielčine znie Aeropuerto de Alicante-Elche Miguel Hernández, katalánsky potom Aeroport d'Alacant-Elx Miguel Hernánde.

 Štatistiky letiska 

 Počty cestujúcich 
V rokoch 2000 až 2019 počet cestujúcich na letisku Alicante-Elche takmer nepretržite vzrastal (len v rokoch 2009 a 2012 medziročne prechodne mierne poklesol). Za sledované obdobie vzrástol zo zhruba 6 miliónov v roku 2000 na viac ako 15 miliónov v roku 2019, kedy letisko zaznamenalo doteraz najväčší počet cestujúcich. V relatívnom vyjadrení počet cestujúcich za toto obdobie vzrástol 2,5-krát. V rokoch 20202021 došlo aj na tunajšom letisku (ako skoro na všetkých letiskách) k obrovskému poklesu v dôsledku pandémie ochorenia covid-19. V roku 2020 toto letisko prepravilo menej ako jednu štvrtinu cestujúcich oproti predchádzajúcemu roku. V roku 2021 síce oproti roku 2020 došlo k znateľnému oživeniu, ale aj tak počet cestujúcich dosiahol len 38,8 percent rekordného roku 2019.
+Tab. 1: Počty cestujúcich Rok Počet
cestujúcich Zmena [%] 2000   x 2001    8,3 2002    7,2 2003    16,9 2004    4,6 2005    2,6 2006    1,1 2007    2,6 2008    5,0 2009    −4,6 2010    2,7 2011    5,7 2012    −10,7 2013    8,8 2014    4,4 2015    5,1 2016    16,7 2017    11,0 2018    2,0 2019    7,6 2020    −75,1 2021    56,2

 Počet letov a prepravený náklad 
Počet vzletov a pristátí po celé toto obdobie tiež dlhodobo rástol (opäť s občasnými prechodnými malými poklesmi), ale percentuálne menej ako počet cestujúcich, čo je dané nárastom podielu väčších lietadiel. Naopak objem prepraveného nákladu od roku 2000 takmer nepretržite klesal a v roku 2019 jeho objem predstavoval približne polovicu nákladu prepraveného v roku 2000. Aj keď pominieme ďalší pokles v krízových rokoch 2020 – 2021, ako aj pre toto letisko platí, že dlhodobo sa rozvíja osobná doprava, zatiaľ čo význam nákladnej dopravy tu trvalo klesá.
+Tab. 2: Počet letov a prepravený náklad  Rok Vzlety apristátia Zmena [%] Cargo
(tony) Zmena [%] 2000   x   x 2001    0,2    2,3 2002    4,8    −17,4 2003    12,3    −10,7 2004    7,2    3,2 2005    6,6    −14,0 2006    0,9    −5,0 2007    3,8    −8,1 2008    1,7    32,0 2009    −8,4    −46,5 2010    0,3    −2,7 2011    1,5    −3,2 2012    −17,3    −16,1 2013    9,3    2,5 2014    4,8    1,9 2015    3,5    36,0 2016    17,6    52,2 2017    2,8    −7,7 2018    8,1    −20,4 2019    4,8    0,5 2020    −63,4    −12,7 2021    38,6    13,2

 Najvyťaženejšie linky 
V prehľade najvyťaženejších vnútroštátnych a medzinárodných liniek dominujú trasy do Spojeného kráľovstva, ktorých je v tabuľke celkom deväť. Až na treťom mieste je najfrekventovanejšia vnútroštátna linka do Barcelony. Ďalej sú v prehľade zastúpené linky do Belgicka, Holandska a severských krajín.
+Najvyťaženejšie vnútroštátne a medzinárodné linky (2019) Poradie Mesto, krajina Cestujúcich Letecké spoločnosti 1 London Gatwick, UK   British Airways, EasyJet, Norwegian, Ryanair Group, TUI Group, Vueling 2 Manchester, UK   EasyJet, Jet2, Ryanair Group, TUI Group, Thomas Cook 3 Barcelona, Španielsko   Vueling 4 Amsterdam, Holandsko   EasyJet, KLM, Vueling 5 Brusel, Belgicko   Lufthansa Group, Ryanair Group, TUI Group, Vueling 6 Birmingham, UK   Jet2, Ryanair Group, TUI Group 7 East Midlands, UK   Jet2, TUI Group, Ryanair Group 8 Oslo, Nórsko   Norwegian, SAS 9 Newcastle, UK   EasyJet, Jet2, Ryanair Group, TUI Group 10 London Stansted, UK   Jet2, Ryanair Group 11 Bristol, UK   EasyJet, Ryanair Group, TUI Group 12 Leeds Bradford, UK   Jet2, Ryanair Group 13 Luton, UK   EasyJet, Ryanair Group 14 Štokholm, Švédsko   Norwegian, SAS 15 Madrid, Španielsko   Air Europa, Iberia 16 Palma de Mallorca, Španielsko   Air Europa, Iberia, Ryanair Group, Vueling

 Podľa krajín 
Pretože celkom 9 liniek vedie do Spojeného kráľovstva, nie je nijako prekvapivé, že v prehľadu podľa krajín úplne dominuje.
+ Krajina s najväčším počtom cestujúcich (2019) Poradie Krajina Cestujúcich Letecké spoločnosti 1 Spojené kráľovstvo   British Airways (a BA Cityflyer), EasyJet, Jet2, Ryanair, TUI Airways, Vueling 2 Španielsko   Air Europa, Iberia (a Iberia Regional), Ryanair, Volotea, Vueling 3 Holandsko   EasyJet, KLM, Ryanair, Vueling, TUI fly Netherlands 4 Nemecko   EasyJet, Lufthansa, Ryanair, Eurowings, TUI fly Deutschland 5 Nórsko   Norwegian Air Shuttle, Ryanair, SAS 6 Belgicko   Brussels Airlines, Ryanair, TUI fly Belgium, Vueling 7 Švédsko   Norwegian Air Shuttle, Ryanair, SAS 8 Francúzsko   Air France, Ryanair, Volotea, Vueling 9 Írsko   Aer Lingus, Ryanair 10 Dánsko   Norwegian Air Shuttle, Ryanair, SAS 11 Taliansko   EasyJet, Ryanair, Volotea, Vueling 12 Švajčiarsko   EasyJet, Swiss, Vueling 13 Alžír   Air Algéria, Vueling 14 Rusko   Aeroflot, S7 Airlines, Vueling 15 Poľsko   Ryanair, Wizzair 16 Fínsko   Finnair, Norwegian Air Shuttle

 Podľa leteckých spoločností 
Z leteckých spoločností má ďaleko najväčší podiel Ryanair (cez 32 % všetkých prepravených cestujúcich), ktorý má taktiež na tomto letisku jednu zo svojich základní. Spoločnosť easyJet na druhom mieste a má podiel skoro 13 % a Vueling (ktorý má na tunajšom letisku aj svoju základňu) sa nachádza na treťom mieste má podiel 11,4 percent.
+Letecké spoločnosti s najväčším počtom cestujúcich (2019) Poradie Spoločnosť Cestujúcich 1 Ryanair    2 easyJet + easyJet Europe + easyJet Switzerland    3 Vueling    4 Norwegian Air International + Norwegian Air Shuttle    5 Jet2    6 Transavia    7 TUI fly Belgium    8 TUI Airways    9 SAS    10 Air Nostrum    11 British Airways    12 Air Europa    13 S7 Airlines    14 Air Algéria    15 Wizz Air   

 Referencie 

 Iné projekty 

 Zdroj 

Kategória:Letiská v Španielsku